《题汪资深所藏柯博士竹木》
明代·谢肃

奎章阁高风日清，阁中博士月丘生。幽篁古木妙挥洒，万里不尽江南情。

洞庭山青湘水碧，二妃遗庙无行迹。鹧鸪声歇江雨残，夭矫蛟龙影垂壁。

向来怀古良悠悠，零落此画知谁收。汪子得之宜宝玩，三湘咫尺可神游。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。